《满江红·下见西山》
宋代·刘克庄

下见西山，料他日、面无惭色。君记取、不为吕党，亦非秦客桧有十客。有意挽回当世事，无方延得诸贤脉。笑海波、渺渺几时平，空衔石。

园五亩，粉红碧。家田世，传清白。任天孙笑拙，女嬃嫌直。老去何烦援以手，向来不要加诸膝。待深山、深处著茅斋，看青壁。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。